Document ID: /roh_data/filtered/fineweb-2-filterrobots_roh.jsonl.gz/47149

Cun l'october entschaiva l'emprima stagiun da Roman Weishaupt sco directur dal teater a Cuira. L'emprim toc che vegn preschentà è il toc ch'è inspirà dal cudesch da Cla Biert «La müdada». La preschentaziun da teater na raquinta dentant betg da l'istorgia en il roman, mabain per gronda part da las istorgias persunalas dals acturs e las acturas.
En tut giogan 12 acturs ed acturas en il toc da teater. Els raquintan da lur midadas persunalas en la vita. Ils acturs e las acturas èn tuts laics ed èn en la vegliadetgna tranter 11 ed 83 onns.